પ વીઘામાં પશુ માટે રજકાનું વાવેતર ઉભુ છે અને ર0 વીઘા હજુ વાવેતર કર્યા વિના ખેડૂત જમીન ખેડાણ નથી કરી શકયો. 80 મણ ચણા સરકારને ટેકાના ભાવના વેચ્‍યા બાદ પૈસા વિના ખેડૂત વાવણી કરવા અસમર્થ છે. પ વીઘામાં રજકાનું વાવેતર કરીને બીજી ર0 વીઘાની વાવણી ન કરતા હવે ખેડૂતના ભાગીયા પણ પૈસા વિના ખેતી કામો છોડવાની વાતો કરતા ખેડૂત વધુ મુશ્‍કેલીમાં મુકાયો છે. ત્‍યારે સાવરકુંડલા ખરીદ વેચાણ સંઘ દ્વારા ખરીદ કરાયેલા ટેકાના ભાવના ચણા અંગે સાત બાર આઠ-અ ની કરીને ઉપર લેવલે ડોકયુમેન્‍ટ રવાના કરવાની કામગીરી વેગવંતી બનાવી છે પણ હજુ ટેકાના ભાવના ચણાની ચુકવણી થવામાં એક દોઢ માસ જેવો સમયગાળો વીતે તેવું ખરીદ વેચાણ સંઘના મેનેજરે જણાવ્‍યું હતું. 1ર00 ખેડૂતોમાંથી 6ર6 ખેડૂતોની ર4 હજાર નવસો એંશી ગુણી સરકારે ખરીદ કરી છે. બીજા બાકી રહી ગયેલા ખેડૂતોએ બીજા ખેડૂતોના સાત બાર આઠ-અ લઈને પોતાના ચણા ટેકાના ભાવે વેચ્‍યા હોવાનું સંઘના મેનેજર જણાવે છે. જયારે હજુ ટેકાના ભાવના પૈસા એક દોઢ માસ જેવા સમયગાળા બાદ મળે તેવું જણાવ્‍યું હતું પણ 6ર6 ખેડૂતોમાંથી ઘણા ખરા ખેડૂતો ટેકાના ભાવના ચણાના પેમેન્‍ટનીરાહે હોવાથી વાવણી વિના ખેડૂતો ટળવળી રહયા છે અને ચોમાસામાં વાવણી વિના ખેડૂત વધુ મુશ્‍કેલીમાં મુકાઈ તે પહેલા સરકાર ટેકાના ભાવનું પેમેન્‍ટ ચુકવે તેવી લાગણી અને માંગણી વ્‍યકત કરી રહયા છે.